OzLabs/hebrew-wiki-articles huggingface dataset:
Robin

"Robin" (בעברית: "רוֹבִּין") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-30 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.

== רקע ==
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים.<ref></ref> בשנת 2023 הוציאה את Speak Now (Taylor's Version) ואת כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס.<ref></ref> ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.<ref></ref><ref></ref><ref name="sourcecode"></ref>

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022.<ref></ref><ref name="nyt-kuo-2422"></ref><ref></ref> עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:<ref name="sourcecode" /><ref></ref>

ב-19 באפריל הכריזה סוויפט בהפתעה על פרסומו של The Tortured Poets Department: The Anthology, אלבום המשך ל-The Tortured Poets Department. "Robin" הוכלל בגרסה זו כרצועה ה-30.<ref></ref>

== מיקומי שיא ==

== הערות שוליים ==

קטגוריה:שירי 2024
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
רובוטריקים: ההתחלה

רובוטריקים: ההתחלה (באנגלית: Transformers One) הוא סרט קולנוע מונפש אמריקאי, מסוגת פעולה ומדע בדיוני, בבימויו של ג'וש קולי, ועל פי תסריט מאת אנדרו ברר, גבריאל פרארי ובובי רוביו. הסרט הוא השמיני בסדרת סרטי "רובוטריקים". בסרט מככבים אנסמבל מדבבים הכוללים את כריס המסוורת', בריאן טיירי הנרי, סקרלט ג'והנסון, קיגן-מייקל קי, סטיב בושמי, לורנס פישבורן וג'ון האם. עלילת הסרט עוקבת אחר סיפור המקור של הרובוטריקים, המתרחש על כוכב הסייברטון, וסובבת סביב מסעם של אופטימוס פריים ומגהטרון ויחסיהם אחד כלפי השני.

במרץ 2015, לאחר עלייתו לאקרנים של הסרט "רובוטריקים 4: עידן ההכחדה", ניהלה "סרטי פרמאונט" מגעים עם התסריטאי עקיבא גולדסמן לפיתוח סרטי "רובוטריקים" נוספים ועתידיים. במאי, הצטרפו ברר ופרארי לצוות התסריטאים, והרעיון שהועלה באותה תקופה הוא לעשות פריקוול מונפש. באוגוסט 2017, הוכרז פיתוח הסרט. באפריל 2020, נמסר כי קולי יביים את הסרט.

הסרט עתיד לעלות לאקרנים בארצות הברית ב-20 בספטמבר 2024, ובישראל ב-24 באוקטובר, בהפצת "סרטי פרמאונט".

== רקע עלילתי ==
הסרט עוקב אחר סיפור המקור של אופטימוס פריים ומגהטרון ויחסיהם אחד כלפי השני.<ref name=":0"></ref>

== צוות השחקנים והדמויות ==
* כריס המסוורת' – 	אוריון פקס / אופטימוס פריים
* בריאן טיירי הנרי – D-16 / מגהטרון
* סקרלט ג'והנסון – אליטה-1
* קיגן-מייקל קי – B-127 / באמבלבי
* סטיב בושמי
* לורנס פישבורן – אלפא טריון
* ג'ון האם – סנטינל פריים

== הפקה ==
לאחר עלייתו לאקרנים של הסרט "רובוטריקים 4: עידן ההכחדה" משנת 2014, "סרטי פרמאונט" צירפה את עקיבא גולדסמן כתסריטאי לפיתוח סרטי המשך של רובוטריקים.<ref name="Writer's Room"></ref> באוגוסט 2017, דווח שסרט מונפש של רובוטריקים נמצא רשמית בפיתוח. שם הסרט נחשף בסינמקון 2023.<ref></ref><ref></ref>

== הפצה ==
בתחילה, הסרט התעתד לעלות לאקרנים ב-19 ביולי 2024, אך נדחה ל-20 בספטמבר 2024, ובישראל ב-24 באוקטובר, בהפצת "סרטי פרמאונט".

== קישורים חיצוניים ==

== הערות שוליים ==

קטגוריה:סרטי 2024
קטגוריה:סרטי רובוטריקים
קטגוריה:סרטי פעולה אמריקאיים
קטגוריה:סרטי מדע בדיוני
קטגוריה:סרטים מבוססי קומיקס
קטגוריה:סרטי פרמאונט
קטגוריה:סרטי תלת-ממד
קטגוריה:סרטי רובוטים
קטגוריה:סרטי אנימציה של פרמאונט
קטגוריה:סרטי פריקוול
קטגוריה:סרטים מבוססי סדרות טלוויזיה
קטגוריה:סרטים אמריקאיים משנת 2024
קטגוריה:סרטי מדע בדיוני מ-2024
כלכלה כפולה

כלכלה כפולה (באנגלית: Dual economy) היא קיומם של שני מגזרים כלכליים נפרדים בתוך מדינה אחת, המחולקים לפי רמות שונות של פיתוח, טכנולוגיה ודפוסי ביקוש שונים, לדוגמה מגזר עם טכנולוגיות פרימטיביות עתיר עבודה ומגזר עם טכנולוגיה מתקדמת עתיר הון. הרעיון נוצר במקור על ידי הכלכלן ההולנדי יוליוס הרמן בוקה כדי לתאר את קיום בו-זמני של מגזרים כלכליים מודרניים ומסורתיים בכלכלה קולוניאלית.

כלכלות כפולות נפוצות יותר במדינות פחות מפותחות, שבהן מגזר אחד מכוון לצרכים מקומיים ואחר לשוק היצוא העולמי. כלכלות כפולות עשויות להתקיים גם בתוך אותו מגזר, למשל מטע מודרני עם טכנולוגיות מתקדמות הפועל במקביל לשיטות גידול מסורתיות המשתמשות בפחות טכנולוגיה. הכלכלן סר ארתור לואיס השתמש במושג של כלכלה כפולה כבסיס לתאוריית אספקת העבודה שלו לגבי הגירה כפרית-עירונית. לואיס הבחין בין מגזר קיום כפרי בעל הכנסה נמוכה עם עודף אוכלוסייה, לבין מגזר קפיטליסטי עירוני מתרחב (ראה מודל דו-מגזרי). הכלכלה העירונית סופגת כוח אדם מאזורים כפריים (דבר המגביל את השכר העירוני עקב עודף היצא של עובדים) עד למיצוי עודף העובדים מהכפר.

חלק מהחוקרים טוענים כי קיימות סיבות כלכליות לנהיה אחר טראמפ ולהתחזקות הטראמפיזם. לפי מאמר אחד, טראמפ ניצח בבחירות ב-2016 בעיקר בגלל שמספיק מצביעים מ-3 מדינות מפתח, כולן בחגורת החלודה העבירו את תמיכתם מהמפלגה הדמוקרטית למפלגה הרפובליקנית, וכי הסיבה המרכית לכך היו משברים כלכילים במדינות אלו. מקור השבר הכלכלי הזה הוא קיום של כלכלה כפולה שבה קבוצה אחת של המעמדות הנמוכים, התאפיינה בשכר נמוך, ירידה בהכנסה היחסית, חובות גדלים, ניידות חברתית כלפי מטה ותחושות ייאוש הנובעות מכך, בעוד שבקבוצה של ההכנסות הגבוהות, הייתה פריחה כלכלית. לפי המחקר מקור תהליכים אלה החל בזמן רייגן, בהענקת הקלות לעשירים וכוח פוליטי גדל, ונמשך גם במשך כהונת קלינטון, בוש והגיע לשיא בימי ברק אובמה שטיפח את הסופר-עשירים.

== הערות שוליים ==

קטגוריה:מקרו-כלכלה
קטגוריה:ריבוד ואי שוויון
פוקה (סדרת אנימציה)

פוקה (באנגלית: Pucca) היא סדרה מונפשת קומית קנדית, בעלת פרקים קצרים שהופקה על-ידי חברת ג'טיקס העולמית בשתי עונות בשנים 2006-2008, ולאחר מכן עונה נוספת הופה בשנים 2019-2018 תחת השם "פוקה: מתכון לאהבה" על ידי חברה אחרת. הסדרה מבוססת על הזיכיון הדרום קוריאני של הדמות "פוקה" שהחלה במקור בתור קומיקס בשנת 1999 ולאחר מכן גם סדרת רשת שזכתה להקרה עולמית.
מוצרים שנמכרים כחלק מהזכיון פוקה
הסדרה שודרה בעשרות מדינות ברחבי העולם, אודות לכך שכמעט ואינה כולל שיח בין הדמויות. בישראל הסדרה שודרה החל מ-12/11/2006, במקור תחת ערוץ ג'טיקס במשך השבוע מהימים ראשון עד חמישי פעמיים ביום, האחת ב-15:50 המדובבת במסגרת התוכנית "בלגאן", והשנייה 21:15 - הגרסה הלא מדובבת.<ref></ref>

הסדרה זכתה להצלחה רבה ומכירות של מוצרים ריבים נוספים תחת זיכיון זה.

== עלילה ודמויות ==

עלילת הסדרה עוקבת אחרי מעלליהם של פוקה המטיפה חיבה ללא הרף על גארו.<ref></ref>

פוקה היא ביתו בת ה-12 של בעל מסעדת נודלס סיני, והאחרית למשלוחים במסעדה. היא לבושה אדום עם שיער אסוף בתסרוקת אודנגו - תספורת יפנית מסורתית. היא אוהבת אטריות שחורות, כרוב קוריאני וקונג פו אבל יותר מכל היא אוהבת את גארו. פוקה מכלה את ימיה בניסיונות לקבל חיבה מגארו.

גארו הוא נינג'ה ממשפחת אצולה שנושלה ממעמדה, שפוקה מאוהבת בו עד עיוורון. גארו בתורו משתדל להילחם ברשע ולהתחמק ממחוות אהבתה החונקות ולרוב נכשל כישלון חרוץ. למרות שהוא לוחם מאומן, פוקה חכמה יותר, ובעלת קישורי לחימה שלא נופלים מאלו שלו.

בין הדמיות הנוספות שניתן לציין הן (בסוגריים המדבב בעברית):
* אביו של פוקה (לורן סביר)
* צ'ינג (עינת גליקסמו)
* רינרין (עינת גליקסמו)
* טובי (אסף קורמן)
* לינגוויני (אמנון וולף - לצד דמויות משנה נוספות)
* דאמפלינג (דביר בנדק)
* הו (ערן בוהם)
* החתול של גורו

== קישורים חיצוניים ==
* 

== הערות שוליים ==

קטגוריה:ג'טיקס: תוכניות וסדרות
בנז'מן בוריז'ו

בנז'מן בוריז'ו (בצרפתית: Benjamin Bourigeaud; נולד ב-14 בינואר 1994) הוא כדורגלן צרפתי המשחק כקשר במועדון סטאד רן מהליג 1.

== קריירת מועדונים ==
=== לאנס ===
בוריז'ו החל את הקריירה שלו באקדמיה של לאנס וב-11 בנובמבר 2013 ערך את הופעת הבכורה שלו בקבוצה הבוגרת ששיחקה אז בליג 2 הליגה השנייה בצרפת, במשחק שהסתיים בתיקו 2–2 מול שמואה ניור. בעונת הבכורה שלו בקבוצה הוא שותף ב-16 משחקים ולא כבש. אך בסיום העונה לאנס סיימה במקום השני בליגה והעפילה לליג 1. את הופעת הבכורה שלו בליגה הצרפתית הבכירה ערך בוריז'ו ב-9 באוגוסט 2014 בהפסד של לאנס 0–1 לנאנט. ב-24 באוקטובר 2014 כבש בוריז'ו את שער הבכורה שלו בקבוצה הבוגרת ובליגה הבכירה בניצחון של לאנס 2–0 על טולוז. ואת עונת 2014/2015 סיים עם 2 שערים ב-22 הופעות בכל המסגרות. אך זה לא עזר ללאנס שסיימה אחרונה בליגה ושבה לליג 2. בעונה לאחר מכן בליגה השנייה בוריז'ו החל לתפוס מקום מרכזי בקבוצה הוא סיים את העונה עם 5 שערים ב-32 הופעות בכל המסגרות כשברב המשחקים הוא פותח בהרכב. בעונתו הרביעית והאחרונה בלאנס הוא שוב כבש 5 שערים הפעם ב-38 משחקים, אך פתח בהרכב ברב המשחקים.
בנז'מן בוריז'ו במדי לאנס, 2015.

=== סטאד רן ===
ב-14 ביוני 2017, חתם בוריז'ו על חוזה ל-4 שנים בסטאד רן מהליג 1.<ref></ref> ב-5 באוגוסט ערך בוריז'ו את הופעת הבכורה במועדון בתיקו 1–1 עם טרואה במסגרת מחזור הפתיחה של עונת 2017/2018 ושישה ימים לאחר מכן ב-11 באוגוסט, הוא כבש את שערו הרשמי הראשון בקבוצה בהפסד 1–2 לאולימפיק ליון. את עונת הבכורה שלו בקבוצה הוא סיים עם 12 שערים ב-41 הופעות בכל המסגרות. וסייע לרן להעפיל לליגה האירופית. ב-20 בספטמבר 2018 ערך בוריז'ו את הופעת הבכורה האירופית שלו בניצחון של רן 2–1 על פ.ק. יבלונץ מצ'כיה במסגרת שלב הבתים של הליגה האירופית. הוא גם כבש שער אירופי ראשון באותה עונה בניצחון של רן 3–1 על ארסנל בשמינית הגמר. וזכה בתואר הראשון שלו כשרן זכתה בגביע הצרפתי אחרי ניצחון בפנדלים על פריז סן-ז'רמן בגמר. ובסך הכל סיים את עונתו השנייה בקבוצה עונת 2018/2019 עם 9 שערים ב-52 הופעות בכל המסגרות. בעונתו השלישית בקבוצה עונת 2019/2020 שנקטעה באמצע העונה בעקבות התפרצות מגפת הקורונה בוריז'ו סיים עם 3 שערים ב-36 הופעות בכל המסגרות. אך רן סיימה במקום השלישי המזכה בכרטיס לליגת האלופות. ב-20 באוקטובר 2020 ערך בוריז'ו את הופעת הבכורה שלו בליגת האלופות בתיקו 1–1 של רן עם קרסנודאר הרוסית במסגרת שלב הבתים. ואת עונת 2020/2021 סיים בוריז'ו עם 6 שערים ב-43 הופעות בכל המסגרות. בעונות הבאות המשיך בוריז'ו להיות בורג משמעותי בקבוצה. את עונת 2021/2022 הוא סיים עם 12 שערים ב-48 הופעות בכל המסגרות אליהם הוסיף 12 בישולים בליגה שמיקמו אותו בסוף העונה במקום השלישי בליגה בטבלת המבשלים המצטיינים כשמקדימים אותו רק קיליאן אמבפה וליונל מסי. והוא אף זכה בשחקן החודש בליגה הצרפתית לחודש אפריל.<ref name=":0"></ref> את עונת 2022/2023 הוא סיים עם 8 שערים ב-46 הופעות בכל המסגרות, אליהם הוסיף 10 בישולים ששוב מיקמו אותו במקום השלישי בטבלת המבשלים המצטיינים אחרי מסי וניימאר.

== תארים ==
=== קבוצתיים ===
רן
* הגביע הצרפתי: 2018/2019

=== אישיים ===
* שחקן החודש בליג 1: אפריל 2022<ref name=":0" />

== קישורים חיצוניים ==

== הערות שוליים ==

קטגוריה:כדורגלני לאנס
קטגוריה:כדורגלני סטאד רן
קטגוריה:צרפתים שנולדו ב-1994
הגדת ניו יורק (1837)

הגדת ניו יורק היא הגדה של פסח משנת 1837. ככל הנראה ההגדה הראשונה שהודפסה באמריקה בנוסח העברי המקורי לצד תרגום לאנגלית.

ההגדה יצאה לאור והודפסה על ידי שלמה בן צבי הירש והיא מבוססת על הגדה שהודפסה בלונדון על ידי דוד לוי, שגם תרגם את ההגדה לאנגלית<ref></ref>.

ההגדה כוללת בנוסף לתרגום האנגלי גם את הנוסח העברי המקורי. התרגום האנגלי מובא מול העברית, עם הבהרות קטנות.

ההגדה כתובה לפי מנהגי אשכנז וספרד. הקטעים "חד גדיא" ו"אחד מי יודע" אינם מתורגמים לאנגלית ומופיעים בשפה העברית בלבד<ref></ref><ref></ref>.

== ראו גם ==
* הגדת וושינגטון
* הגדת נירנברג הראשונה

== קישורים חיצוניים ==
* [https://blog.nli.org.il/pesach_haggadot/ הצצה לכמה מההגדות שישאירו אתכם פעורי פה], באתר הספרייה הלאומית
* [https://www.nli.org.il/he/books/NNL_ALEPH990010352220205171/NLI ההגדה המלאה], באתר הספרייה הלאומית

== הערות שוליים ==

קטגוריה:הגדה של פסח
קטגוריה:יהדות ארצות הברית
גוטה

גוטה (בנורווגית: Gåte; באופן מילולי: חידה) היא להקת פולק נורווגית שהוקמה ב-1999. הלהקה ייצגה את נורווגיה באירוויזיון 2024 עם השיר "Ulveham". הלהקה סיימה במקום ה-25 בגמר עם 16 נקודות.

== קריירה ==
ב-2000, הלהקה הוציאה את המיני-אלבום הראשון שלה, Gåte EP.

ב-2002, הלהקה הוציאה את המיני-אלבום השני שלה, Gåte EP. המיני-אלבום הגיע בשיאו למקום השני בנורווגיה.

ב-26 בספטמבר 2002, הלהקה הוציאה את אלבום האולפן הראשון שלה, Jygri. האלבום הגיע בשיאו למקום הראשון בנורווגיה.

ב-2003, הלהקה הוציאה את המיני-אלבום השלישי שלה, Statt opp (Maggeduliadei). המיני-אלבום הגיע בשיאו למקום הרביעי בנורווגיה.

ב-2004, הלהקה הוציאה את הסינגל "Sjå attende". הסינגל הגיע בשיאו למקום העשירי בנורווגיה.

ב-18 באוקטובר 2004, הלהקה הוציאה את אלבום האולפן השני שלה, Iselilja. האלבום הגיע בשיאו למקום השלישי בנורווגיה.

ב-3 באפריל 2006, הלהקה הוציאה את אלבום האולפן השלישי שלה, Liva. האלבום הגיע בשיאו למקום ה-15 בנורווגיה.

ב-3 בנובמבר 2017, הלהקה הוציאה את המיני-אלבום הרביעי שלה, Attersyn.

ב-2 בנובמבר 2018, הלהקה הוציאה את אלבום האולפן הרביעי שלה, Svevn. האלבום הגיע בשיאו למקום ה-11 בנורווגיה.

ב-21 במאי 2021, הלהקה הוציאה את המיני-אלבום החמישי שלה, Til Nord.

ב-3 בדצמבר 2021, הלהקה הוציאה את אלבום האולפן החמישי שלה, Nord.

ב-2023, הלהקה הוציאה את השיר "Førnesbrunen (Radio Edit)". השיר הגיע בשיאו למקום העשירי בנורווגיה.

ב-12 בדצמבר 2023, הלהקה הוציאה את המיני-אלבום השישי שלה, Vandrar. כמו כן, באותו יום הלהקה הוציאה את הסינגל "Ulveham", איתו התמודדו בקדם האירוויזיון לשנת 2024, Melodi Grand Prix 2024.<ref></ref> ב-20 בינואר 2024, הלהקה הופיעה עם השיר בחצי הגמר השני של הקדם וסיימה בשלושת המקומות הראשונים, ולכן העפילה לגמר הקדם.<ref></ref> ב-3 בפברואר, הלהקה סיימה במקום הראשון עם 250 נקודות, ולכן הלהקה תייצג את נורווגיה באירוויזיון 2024. כמו כן, השיר הגיע בשיאו למקום ה-23 במצעד 40 שירי האיירפליי ברדיו הנורווגי.<ref></ref>

== קישורים חיצוניים ==

== הערות שוליים ==

קטגוריה:נציגי נורווגיה באירוויזיון
קטגוריה:משתתפי אירוויזיון 2024
קטגוריה:להקות שהוקמו בשנת 1999
Time (שיר של פינק פלויד)

"Time" (בעברית: "זמן") הוא שיר של להקת הרוק הבריטית פינק פלויד שיצא לאור כחלק מאלבומם השמיני The Dark Side of the Moon ויצא כסינגל בארצות הברית. המילים של השיר נכתבו על ידי רוג'ר ווטרס, והשירה מבוצעת על ידי דייוויד גילמור וריצ'רד רייט. המילים עוסקות בחלוף הזמן. ווטרס שהיה בן 30 בעת יציאת השיר לאור, קיבל את הרעיון לשיר כשהבין שאינו מתכונן לשום דבר נוסף בחייו. הוא תיאר זאת בראיונות שונים כהבנה שמתרחשת בגילאי 28 ו-29.<ref name="knoware1"></ref> השיר ידוע בקטע הקדמה הכולל פתיחה ארוכה של שעונים מצלצלים. צלילים אלו הוקלטו בחנות עתיקות, בניסוי שעשה אלן פרסונס בשיטת ההקלטה של צליל קוואדרופוני (הקלטה במספר ערוצי שמע בהקלטה) ללא כוונה מראש להשתמש בהם בשיר זה.<ref name="Schaffner157"></ref>

רצועת האלבום כוללת גם גרסה חוזרת של השיר "Breathe". זהו השיר היחיד באלבום שנותן קרדיט לכל ארבעת החברים הראשיים על כתיבת השירים, והאחרון שעשה זאת בדיסקוגרפיה של הלהקה.

== הרכב ==
מילותיו של השיר עוסקות בהבנתו של רוג'ר ווטרס ש"החיים לא נועדו להתכונן למה שיבוא בעתיד, אלא בקבלת שליטה על גורלך שלך". לפי ראיון של פיל טיילור מ-1994, דייוויד גילמור השתמש במעבד האפקטים לקסיקון PCM-70 עבור צלילי ההשהיה המעגליים (אפקט Delay) שנשמעו בשיר, דבר ששכפל את סוג ההד שהיה מקבל מיחידת ההד הקודמת שלו מתוצרת בינסון.<ref></ref>

== בהופעות ==
פינק פלויד ביצעה את השיר בהופעה חיה מ-1972 עד 1975, ולאחר עזיבתו של ווטרס, מ-1987 עד 1994. ווטרס החל לבצע את השיר בהופעות הסולו שלו, כשהוא מבצע את השירה בעצמו, החל מ-1999 בסיבובי ההופעות In the Flesh ולאחר מכן ביצע אותו בסיבוב ההופעות The Dark Side of the Moon Live בשנים 2006-2008 ובסיבוב ההופעות Us + Them Tour בשנים 2018-2018.

גילמור ביצע את השיר בהופעה חיה בכל אחד מסיבובי הופעות הסולו שלו מאז סיבוב ההופעות The Division Bell Tour של פינק פלויד, בו ריצ'רד רייט השתתף בשירה.

== ביקורות ==
בביקורת עכשווית ל-The Dark Side of the Moon, לויד גרוסמן מה"רולינג סטון" נתן ל-"Time" ביקורת חיובית, ותיאר את הרצועה כ"רוק משובח בעל גוון קאנטרי עם סולו גיטרה חזק מאת דייוויד גילמור". בילבורד והמגזין Louder Sound דירגו את השיר במקום התשיעי והחמישי, בהתאמה, ברשימת 50 השירים הגדולים ביותר של פינק פלויד.<ref></ref>

== משתתפים ==
* דייוויד גילמור – גיטרות חשמליות, סולן (בתים ו-"Breathe (Reprise)") וקולות רקע (גשר ו-"Breathe (Reprise)")
* ריצ'רד רייט - עוגב פרפיסה,<ref name="watersish.com"></ref> פסנתר אלקטרוני וורליצר,<ref name="watersish.com" /> שירה משותפת
* רוג'ר ווטרס - גיטרה בס, EMS VCS 3
* ניק מייסון - תופים, רוטוטומים

עם:
* דוריס טרוי - קולות רקע
* לסלי דאנקן - קולות רקע
* Liza Strike – קולות רקע
* בארי סנט ג'ון - קולות רקע

== הערות שוליים ==

== קישורים חיצוניים ==

קטגוריה:שירי 1973
קטגוריה:סינגלים מ-1974
קטגוריה:שירי פינק פלויד
קטגוריה:שירים באנגלית
קטגוריה:שירים על זמן
קטגוריה:שירים על זקנה
קטגוריה:שירים על מוות
קואצ'לה

קואצ'לה (המכונה רשמית פסטיבל המוזיקה והאמנויות של עמק קואצ'לה ולעיתים גם פסטיבל קואצ'לה) הוא פסטיבל מוזיקה ואמנויות שנתי הנערך במועדון האמפייר פולו באינדיו, קליפורניה בעמק קואצ'לה במדבר קולורדו . הפסטיבל נוסד על ידי פול טולט וריק ואן סנטן ב-1999, וכיום מאורגנת על ידי Goldenvoice.<ref name="santen-obit2"></ref> האירוע מארח אמנים מוזיקליים ממז'אנרים מוזיקליים רבים, כולל רוק, פופ, אינדי, היפ הופ ומוזיקת דאנס אלקטרונית, וכמו כן מציג מיצבים ופסלים אמנותיים.

הפסטיבל, אשר מתקיים מדי שנה באפריל-מאי, לא התקיים ב-2020 ו-2021 עקב מגפת הקורונה.<ref name="postponement"></ref>

== קישורים חיצוניים ==

* 

== הערות שוליים ==

קטגוריה:פסטיבלי אמנות
קטגוריה:ארצות הברית: פסטיבלי מוזיקה
קטגוריה:קליפורניה: תרבות
הגדת מוקטה

[[דיינו מתוך הגדת מוקטה]]
הגדת מוקטה (באנגלית: Mocatta Haggadah) היא הגדה של פסח מאוירת שנכתבה בסוף המאה ה-13 או בתחילת המאה ה-14 בקטלוניה שבספרד. כתב היד נמצא ביוניברסיטי קולג' לונדון ומספרו שם MS Mocatta 1.

כתב היד מעוטר להפליא בדיו, גואש, כסף וזהב על קלף. כתב היד מכיל בין השאר את שיר השירים, מגילת רות וקהלת.

==כללי==
ההגדה הייתה שייכת למשפחה של פרדריק דוד מוקטה ונשתמרה באוסף שלו, יחד עם מחזור מוקטה מהמאה ה-16. בשנת 1905 מירב האוסף שלו הופקד בספריית יוניברסיטי קולג' לונדון.

הדעות חלוקות בנוגע לתארוך שנת יצירת ההגדה, כאשר העיטורים בהגדה מורכבים מסגנונות שונים של כתבי יד עבריים מהמאה ה-13/תחילת המאה ה-14. זה כנראה בגלל שימוש במספר תבניות, ממקורות שונים.

חוסר האחידות בעיצוב של ההגדה מעידה על כך שההגדה הוכנה בפרקי זמן שונים. הדמויות הגרוטסקיות הרבות שנמצאות בהגדה מצביעות על סגנון ממקור צרפתי, בעוד שהעיטורים המיקרוגרפיים צבועים בצבעים שמשתמשים בהם לצביעת השוליים החיצוניים של כתבי יד מקראיים שמקורם מממלכת אראגון ודרום צרפת או לנגדוק.

המיקרוגרפיה בהגדה מיוחסת לסופר בשם יעקב, שגם אייר אותה. יעקב עבד במאה ה-14 בברצלונה וככל הנראה כתב גם את הגדת ריילנדס ומחזור קטלוניה.

במספר דפים איחוד של המיקורגרפיה יוצר מנורה, מוטיב שמשתמשים בו בעיקר בתנ"כים קטלונים מהמאה ה-14. ההשפעה הקטלונית נראית גם בציור של המצה (עמוד 43), שאופייני להגדות קטלוניה מהמאה ה-14.

==גלריה==
<gallery mode=traditional heights=150 widths=150>
Mocatta Haggdah Vanitzhak.jpg
Mocatta Haggdah Pesah.jpg
Mocatta Haggadah Bmorah.jpg
Mocatta Haggadah Matzah.jpg|איור המצה שאופייני להגדות קטלוניה
</gallery>

==קישורים חיצוניים==

==הערות שוליים==

קטגוריה:כתבי יד עבריים מאוירים
מוקטה
אנקור (טיל מטרה)

אנקור הוא טיל מטרה ישראלי לדימוי טיל קרקע-קרקע, בפיתוחה וייצורה של רפאל – מערכות לחימה מתקדמות. זהו טיל בליסטי לטווח בינוני, המשוגר ממטוס. הטיל משמש כיום לטיל מטרה למערכת נגד הטילים "חץ". לטיל מקטע לראש קרב מודולרי, והוא מסוגל לשאת ראש נפץ כבד.

== היסטוריה ==
גרסת "אנקור כסוף", נבדקה לראשונה ב-2 בספטמבר 2013. השיגור, שבוצע על ידי מטוס חיל האוויר הישראלי ותחת אחריותה של מנהלת חומה במפא"ת – נקלט במערכת ההתראה הרוסית נגד טילים בליסטיים, בשעה 09:16 בשעון ישראל. כשעה מאוחר יותר, משרד הביטחון חשף רשמית את קיום הניסוי, והוכרז כמוצלח.

== גרסאות ==

ישנן שלוש גרסאות של הטיל: אנקור שחור, אנקור כחול ואנקור כסוף. הגרסה הכסופה נועדה לדמות טילים בליסטיים איראניים מסוג שיהאב-3 בעלי טווח של כ-1,500–2,000 ק"מ.

== קישורים חיצוניים ==

* 
* 
* 
* 
* 

== הערות שוליים ==

קטגוריה:טילים ישראליים
הוועדה לעניינים בינלאומיים של הדומה הממלכתית של הפדרציה הרוסית

הוועדה לעניינים בינלאומיים של הדומה הממלכתית (ברוסית: Комитета по международным делам, בפשטות "הוועדה הבינלאומית") היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית. היא ממונה על חקיקה מובילה במדיניות החוץ ודיון בדומה ובסמכותה לבחון, לפקח ולחוקק הצעות חוק הקשורות לענייני החוץ של רוסיה. הוועדה אחראית בדרך כלל לפיקוח (אך לא לניהול) ולמימון תוכניות סיוע חוץ, כמו גם מימון מכירות נשק והכשרה לבעלי ברית לאומיים וכן לאשרור אמנות והסכמים בינלאומיים עליהם רוסיה חתומה.

בתפקיד יושב הראש הנוכחי מכהן לאוניד סלוצקי, מאז אוקטובר 2016.
==קישורים חיצוניים==

* 

קטגוריה:רוסיה: צבא וביטחון
קטגוריה:ועדות הדומה הממלכתית של הפדרציה הרוסית
פלוריאן סוטוקה

פלוריאן סוטוקה (בצרפתית: Florian Sotoca; נולד ב-25 באוקטובר 1990) הוא כדורגלן צרפתי המשחק כחלוץ במועדון לאנס מהליג 1.

== קריירת מועדונים ==
=== קריירה מוקדמת ===
סוטוקה גדל במחלקת הנוער של נרבון וב-25 באוגוסט 2012 ערך הופעת בכורה בקבוצה הבוגרת ששיחקה אז בליגה החמישית בצרפת. את עונתו הראשונה בבוגרים סיים סוטוקה עם 8 שערים ב-22 משחקי ליגה. בסיום העונה עבר סוטוקה למרטיג מהליגה הרביעית ואת העונה שלו במרטיג הוא סיים עם שער בודד ב-26 הופעות. בעונה לאחר מכן עבר סוטוקה לבזייה גם היא מהליגה הרביעית ועד ינואר הוא הספיק לכבוש 5 שערים ב-14 הופעות.

=== מונפלייה ===
ב-23 בינואר 2015, בגיל 24, חתם סוטוקה על החוזה המקצועני הראשון שלו כשמונפלייה מהליג 1 החתימה אותו. <ref></ref> בעונתו הראשונה הוא לא זכה להופיע בקבוצה הבכירה ושיחק רק בקבוצת המילואים של המועדון בליגה הרביעית. ב-28 באוקטובר 2015 ערך סוטוקה הופעת בכורה בקבוצה הראשונה בהפסד 2–3 ללוריאן במסגרת הגביע הצרפתי. בליגה ערך סוטוקה הופעת בכורה ב-27 בפברואר 2016 בניצחון 3–0 על ליל, אך הייתה זו ההופעה היחידה שלו בקבוצה ואת רב העונה הוא העביר שוב בקבוצת המילואים של המועדון.

=== גרנובל ===
לאחר שלא זכה לדקות משחק במונפלייה, בסיום עונת 2015/2016 החליט סוטוקה לחזור לליגה הרביעית וחתם בגרנובל. סוטוקה שיחק בגרנובל 3 עונות ועזר לה לעלות עד לליג 2, כשבשלוש עונות במועדון הוא כבש 31 שערים ב-102 הופעות בכל המסגרות והפך לקפטן הקבוצה.

=== לאנס ===
ב-9 ביולי 2019, חתם סוטוקה בלאנס מהליג 2. <ref></ref> ב-27 ביולי 2019 ערך סוטוקה את הופעת הבכורה במועדון בניצחון 2–1 על לה מאן, במשחק זה כבש סוטוקה גם את שער הבכורה שלו עבור המועדון. הליגה בעונה זו הופסקה ב-12 במרץ 2020 לאחר 28 מחזורים בעקבות התפרצות מגפת הקורונה, כשלאנס ממוקמת במקום השני ועל כן היא זכתה בכרטיס לליג 1, ובכך השלים סוטוקה עלייה של 3 ליגות ב-4 שנים. כשאת עונת הבכורה שלו בקבוצה הוא סיים עם 9 שערים ב-30 הופעות בכל המסגרות. ב-23 באוגוסט 2020 ערך סוטוקה הופעת בכורה בליג 1 עבור לאנס בהפסד 1–2 לניס. ב-3 באוקטובר 2020 כבש סוטוקה את שער הבכורה שלו בליג 1 בניצחון 2–0 על סנט אטיין. ואת עונת הבכורה שלו בליג 1 עונת 2020/2021 סיים סוטוקה עם 8 שערי ליגה ב-33 הופעות. לאחר 2 עונות מוצלחות ופתיחת עונה מוצלחת בעונת 2021/2022 ב-13 בדצמבר 2021, חתם סוטוקה על הארכת חוזה במועדון עד יוני 2024.<ref></ref> ואת העונה סיים עם 6 שערים ב-38 הופעות בכל המסגרות. עונת 2022/2023 הייתה עונה מצוינת עבור לאנס ועבור סוטוקה. כשב-24 בינואר 2023 חתם סוטוקה על הארכת חוזה נוספת עד יוני 2026.<ref></ref> לאנס סיימה במקום השני בליגה נקודה בלבד אחרי פריז סן ז'רמן האלופה. וזכתה בכרטיס לליגת האלופות. סוטוקה כבש בעונה זו 8 שערים ב-42 הופעות בכל המסגרות אליהם הוסיף 9 בישולים בליגה. ב-20 בספטמבר 2023 ערך סוטוקה הופעת בכורה אירופית בתיקו 1–1 עם סביליה הספרדית במסגרת מחזור הפתיחה של שלב הבתים בליגת האלופות.

== קישורים חיצוניים ==

== הערות שוליים ==

קטגוריה:צרפתים ממוצא ספרדי
קטגוריה:כדורגלני לאנס
קטגוריה:כדורגלני גרנובל
קטגוריה:כדורגלני מונפלייה
קטגוריה:כדורגלני מרטיג
קטגוריה:צרפתים שנולדו ב-1990
ועדת ההגנה של הדומה הממלכתית של הפדרציה הרוסית

ועדת ההגנה של הדומה הממלכתית (ברוסית: Комитет Государственной Думы по обороне) היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית. הוועדה עוסקת בסוגיות החקיקתיות הנוגעות לענייני הגנת המדינה ופעולות המדינה להיערכות להגנה נאותה של המדינה מפני איומים שונים. הוועדה דואגת להכין טיוטות חוקים בתחומי ההגנה לעיון במליאת ההצבעה של הדומה הממלכתית, מנתחת את תהליך יישום החקיקה ומכינה הצעות לשיפורה וצעדים לעמידה בנורמות המשפטיות בתחום ההגנה. תחתיה פועלות 8 ועדות משנה שונות.
==תחומי אחריות==
#סוגיות של מדיניות צבאית של המדינה;
#מימון הכוחות המזוינים של הפדרציה הרוסית;
#הכנת אזרחי הפדרציה הרוסית לשירות צבאי בפדרציה הרוסית;
#סוגיות של שיתוף פעולה צבאי-טכני עם ממשלות זרות;
#רווחה והגנה סוציאלית על אנשי צבא ובני משפחותיהם.
==קישורים חיצוניים==
* 

קטגוריה:רוסיה: צבא וביטחון
קטגוריה:ועדות הדומה הממלכתית של הפדרציה הרוסית
ועדת הביטחון של הדומה הממלכתית של הפדרציה הרוסית

ועדת הביטחון של הדומה הממלכתית, רשמית "ועדת הדומה הממלכתית לביטחון ומלחמה בשחיתות" (ברוסית: Комитет Государственной Думы по безопасности и противодействию коррупции) היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית, העוסקת בכל נושאי החקיקה בענייני ביטחון המדינה, המודיעין, גבולות המדינה, ביטחון כלכלי, מלחמה בפשיעה, מלחמה בשחיתות, ביטחון מידע, טיפול בעת מצבי חירום, חקיקה בעניינים פליליים ובענייני אופן הענישה וכן חלק חשאי יותר האחראי למימון גופי אכיפת החוק במערכת הביטחון הרוסית (גופים כמו שירות הביטחון הפדרלי, שירות בתי הסוהר הפדרלי, משטרת רוסיה, משרד הפנים, המשמר הלאומי, המשרד למצבי חירום והגנה אזרחית, השירות הפדרלי לפיקוח פיננסי, ועדת החקירות, התביעה הכללית, שירות השילוח הממלכתי, השירות הפדרלי לפיקוח אטומי, טכנולוגי ואקולוגי ועוד) והשירותים החשאיים בקהילת המודיעין הרוסית (בעיקר שירות ביון החוץ, בעוד המודיעין הצבאי כפוף לוועדת הגנה, האחראית לתחומי חקיקה בנוגע לכוחות המזוינים).

הוועדה מפקחת על פעילות בתי המאסר וכן על חקירת שוטרים ואישי ביטחון שנחשדים במעורבות במעשי שחיתות. הוועדה אחראית על הקודקס הפלילי ברוסיה ועל ניסוחו ועל החוקים הקשורים למלחמה בטרור, אחזקת נשק, הקמת הרשות המשטרתית להגנת עדים, מלחמה בשחיתות, מאבק בהלבנת הון וכן מקיימת שימוע בנושאי מלחמה בפשיעה ובשחיתות ובענייני ביטחון מידע ורפורמות בגופי מערכת אכיפת החוק. הוועדה גם עוסקת בנושאי סחר לא חוקי בסמים ובמאבק בהגירה לא חוקית והייתה אחראית לפקח על הסוכנות הפדרלית למלחמה בסמים ושירות ההגירה הפדרלי, עד לפירוקן.
==ועדות משנה==
*ועדת משנה לחקיקה בתחום ביטחון לאומי ופעילות השירותים המיוחדים והמודיעיניים, מקבילה לוועדת המשנה למודיעין ולשירותים החשאיים
*ועדת משנה לחקיקה על מימון ארגוני אכיפת חוק, שירותים חשאיים ורווחת החיילים, עובדי השירותים ובני משפחותיהם
*ועדת משנה לחקיקה בתחום המלחמה בפשע הבינלאומי וטרור ושיתוף פעולה בינלאומי בתחום זה
*ועדת משנה לחקיקה בתחום ביטחון הציבור ופעילות ארגוני אכיפת החוק
*ועדת משנה לחקיקה בתחום ביטחון תחבורתי ואזורי, פעילות מערכת ההתראה וחיסול תוצאות השלכות מצבי חירום
*ועדת משנה לחקיקה בתחום בקרה על סחר בנשק, בסמים ומאבק בהגירה לא חוקית
==ראו גם==
*ועדת המשנה למודיעין ולשירותים החשאיים של הכנסת
*ועדת המודיעין של הסנאט של ארצות הברית

==קישורים חיצוניים==
* 

קטגוריה:רוסיה: צבא וביטחון
קטגוריה:ועדות הדומה הממלכתית של הפדרציה הרוסית
קמרון ברייט

קמרון ברייט (באנגלית: Cameron Bright; נולד ב-1993) הוא שחקן קנדי.

==ביוגרפיה==
ברייט נולד בויקטוריה שבקולומביה הבריטית, אחת מעבודותיו הראשונות היו בפרסומת לחברת התקשורת "Telus" ומיד לאחר מכן הופיע בתוכנית הטלוויזיה "Higher Ground", באותה שנה שיחק בסרט הטלוויזיה "The Christmas Secret" את דמותו הצעירה יותר של ריצ'רד תומאס. בנוסף שיחק בשני פרקים של הסדרה "סטארגייט SG-1".

בקולנוע הופיע לראשונה בסרט אפקט הפרפר, אחרי כן שיחק בסרט המתח "Godsend" כבנם של גרג קיניר ורבקה רומיין, ב-2006 גילם ילד רוסי החי עם אמו ואביב החורג בסרט הפעולה "Running Scared", באותה שנה גם שיחק בסרט המדע בדיוני "Ultraviolet" ילד אשר דמו יכול להוות מרפא למחלה, ובסרט "אקס-מן 3: המפלט האחרון".

ב-2007 גילם את אלק, חבר בחיל המשמר, בסדרת סרטי "דמדומים".

==קישורים חיצוניים==

* 

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-1993
ידוע לשמצה (סרט)

ידוע לשמצה (באנגלית: Infamous) הוא סרט דרמה אמריקאי משנת 2006 בכתיבה ובימוי של דאגלס מקגרת', עם טובי ג'ונס, סנדרה בולוק ודניאל קרייג בתפקידים הראשיים.

הסרט מתאר את חיי הסופר טרומן קפוטה בתקופה בו היה מקובל בחברה הגבוהה של ניו יורק ועסוק בפרשת רצח בקנזס עליה כתב את ספרו המפורסם בדם קר.

טובי ג'ונס זכה בפרס השחקן הטוב ביותר של פרס שחקן השנה בבריטניה מטעם מבקרי הקולנוע הבכירים של לונדון ובפרס השחקן הטוב ביותר הפסטיבל הקולנוע באיביזה.

דניאל קרייג היה מועמד לפרס שחקן המשנה הטוב ביותר של פרס אינדפנדנט ספיריט.

סנדרה בולוק זכתה בפרס שחקנית המשנה הטובה ביותר ב-Hollywood Film Awards.

==תקציר העלילה==
ניו יורק 1959, טרומן קפוטה (טובי ג'ונס) הוא סופר ומחזאי שהתפרסם לאחרונה בעקבות ספרו ארוחת בוקר בטיפאני שהפך לסרט קולנוע. הוא טיפוס מוחצן בעל הופעה וקול מיוחדים והומוסקסואל מוצהר שחי עם בן זוגו ג'ק דאנפי (ג'ון בנג'מין היקי).

הוא מעורה בחוגי החברה הגבוהה בניו יורק של סופרים ונשות חברה ומבלה הרבה בברים ומועדוני לילה בשיחות ורכילות עם חבריו - נל הרפר לי (סנדרה בולוק), בנט קרף (פיטר בוגדנוביץ'), דיאנה פרילנד (ג'ולייט סטיבנסון), סלים קית (הופ דייוויס), מרלה אנלי (איזבלה רוסליני), בייב פאיילי (סיגורני ויבר), גור וידאל (מייקל פאנה).

קפוטה נתקל בידיעה קטנה בעיתון הניו יורק טיימס על רצח משפחת קלאטר, משפחה בת ארבעה בעיירה הולוקומב, קנזס ומתעורר בו הרצון לנסוע לשם ולתאר את הפרשה כספר לא בדיוני. הוא מבקש מידידתו הסופרת נל הרפר לי להתלוות אליו והיא מסכימה.

על החקירה מופקד אלווין דיואי (ג'ף דניאלס) שמקבל את קפוטה בזלזול ולא משתף אתו פעולה. גם תושבי העיירה לא עונים לשאלותיהם של קפוטה והרפר לי.

המפנה קורה לאחר שקפוטה נפגש בסופרמרקט עם אשתו של דיואי שמזמינה אותו לביתם וקפוטה מספר להם על פגישותיו עם גדולי השחקנים של הוליווד. כשנתפסים שני הרוצחים, פרי סמית' (דניאל קרייג) וריצ'רד היקוק (לי פייס) הוא מאפשר לו לשוחח אתם.

קפוטה משוחח בעיקר עם פרי שבתחילה לא משתף פעולה ואף מנסה לתקוף אותו מינית אבל לאחר שקפוטה מספר לו על ילדותו ההרוסה נפתח פרי ומספר לו על קורות חייו ומשחזר עבורו את הרצח.

המשפט, ההרשעה והערעור נמשכים כחמש שנים ובזמן הזה ממשיך קפוטה לכתוב את ספרו "בדם קר" על הפרשה. ספר שפרסם והעשיר אותו.

קפוטה נוכח בתלייה וזה עושה עליו רושם רע מאד. הרפר לי מספרת כי למעשה באותו אירוע הוצאו שלושה להורג. קפוטה נפגע נפשית ולא כתב לאחר "בדם קר" שום ספר נוסף.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|טובי ג'ונס
|טרומן קפוטה
|
|-
|סנדרה בולוק
|נל הרפר לי
|סופרת
|-
|דניאל קרייג
|פרי סמית'
|רוצח
|-
|לי פייס
|ריצ'רד היקוק
|רוצח
|-
|ג'ף דניאלס
|אלווין דיואי
|חוקר
|-
|פיטר בוגדנוביץ'
|בנט קרף
|סופר
|-
|הופ דייוויס
|סלים קית'
|אשת חברה
|-
|איזבלה רוסליני
|מרלה אנלי
|אשת חברה
|-
|ג'ולייט סטיבנסון
|דיאנה פרילנד
|עיתונאית אופנה
|-
|סיגורני ויבר
|בייב פאיילי
|עיתונאית ואשת חברה
|-
|מייקל פאנה
|גור וידאל
|סופר
|-
|ג'ון בנג'מין היקי
|ג'ק דאנפי
|בן זוג של קפוטה
|-
|גווינת' פלטרו
|קיטי דין
|זמרת
|}

==קישורים חיצוניים==
* 

*[https://www.youtube.com/watch?v=J3yAbRvPs0g קדימון לידוע לשמצה], באתר יוטיוב
*[https://www.youtube.com/watch?v=9A4-8nooXEI סצנת הרצח], באתר יוטיוב
*[https://www.youtube.com/watch?v=gSszDzU5fNY גווינת' פאלטרו שרה], באתר יוטיוב

קטגוריה:סרטי 2006
קטגוריה:סרטים אמריקאיים
קטגוריה:סרטים באנגלית
קטגוריה:סרטי להט"ב אמריקאיים
קטגוריה:סרטים ביוגרפיים
קטגוריה:סרטים מבוססי ספרים
קטגוריה:סרטים המבוססים על סיפור אמיתי
פייריק פופה

פייריק פופה (בצרפתית: Pierric Poupet; נולד ב-18 באוגוסט 1984) הוא כדורסלן עבר ומאמן כדורסל צרפתי המאמן את אסוול ליון-וילרבאן מליגת העל הצרפתית והיורוליג.

== קריירת משחק ==
פופה נולד במון-סן-איינאן שבמחוז סן-מריטים, ושיחק במחלקת הנוער של אפינאל. ב-2002 החל לשחק כדורסל מקצועני כרכז בקבוצת הבוגרים של המועדון בליגה השנייה. לאחר מכן שיחק בקבוצות רבות בליגת העל הצרפתית, בהן לימוז', JL בורק, אורליאן, קוראל רואן באסקט (עימה הגיע ב-2008 לגמר הליגה) ורואן מטרופול בסקט. לאחר מכן חזר לליגת המשנה ושיחק במדי שאלון-ריימס, דניין-וולטייר ואורשי, עד שפרש ב-2020 במדי דניין.

== קריירת אימון ==
ב-2023 מונה לעוזר מאמן אסוול ליון-וילרבאן מליגת העל הצרפתית והיורוליג, ובינואר 2024 מונה למאמן הראשי של הקבוצה עד סיום עונת לאחר פיטוריו של ג'אנמרקו פוצקו. ב-17 באפריל הודיעה הקבוצה שחוזהו הוארך לשנתיים נוספות.

== קישורים חיצוניים ==

== הערות שוליים ==

קטגוריה:כדורסלני רואן מטרופול בסקט
קטגוריה:כדורסלני קוראל רואן
קטגוריה:כדורסלני בורק באסקט
קטגוריה:כדורסלני לימוז'
קטגוריה:כדורסלנים צרפתים
קטגוריה:צרפתים שנולדו ב-1984
לשכת הביטחון המרכזית של סין

לשכת הביטחון המרכזית של המפלגה הקומוניסטית הסינית (במנדרינית: 中共中央办公厅警卫局) היא יחידה מרכזית של מפלגת השלטון ב האחראית לדאוג לסידורי האבטחה של אנשי ממשל בכירים ולהגנתם מפני איומים, בעיקר מטרור והתנקשויות. הלשכה מאבטחת את מזכ"ל המפלגה הקומוניסטית ונשיא המדינה וכן את בכירי המפלגה ואנשי הקונגרס הלאומי, שדרת הפיקוד הצבאית, חברי הוועד המרכזי במפלגה, ראש המשרד לביטחון הציבור ואנשי המטה הכללי.

ליחידה תפקיד מרכזי באבטחת נשיא הרפובליקה העממית של סין, על אבטחת מעונו הנשיאותי הג'ונגנאנחאי ואבטחתו של ראש מועצת המדינה של הרפובליקה העממית של סין. 
==היסטוריה==
היחידה הוקמה במקור באזור חביי באפריל 1949 תחת השם "מחלקת הביטחון הכללי של הוועד המרכזי של המפלגה הקומוניסטית הסינית". המנהיג הראשון שלה היה הקומיסר הפוליטי של צבא השחרור העממי וואנג דונג-שינג, מקורבו של מאו דזה-דונג, שנהנה מאמונו המיוחד. 

למרות השתייכותו הטריטוריאלית של מחוז חביי למחוז הצבאי של בייג'ינג, הגוף החדש הוכפף ישירות למטה הכללי של הצבא.
ֶ
במרץ 1950 שונה שם הגוף ללשכת הביטחון המרכזית של מק"ס. בשנה שלאחר מכן שונה שם היחידה הצבאית למשמר המרכזי, המורכב משלושה גדודים שכל אחד מהם מנה עד אלף חיילים. אופייני לכך שהתנאי להרשמה היה חינוך בית ספרי שהיווה קריטריון קפדני למדי לתחילת שנות ה-50, כאשר רוב האוכלוסייה הסינית לא ידעה קרוא וכתוב.

ב-9 ביוני 1953 נערך ארגון מחדש. מחלקה 001 נוצרה בפיקודו של וואנג דוק סינג, ותפקידה היה לדאוג לביטחונו האישי של מאו דזה-דונג ומנהיגים בכירים אחרים. 

בשנת 1959 שונה שם הצופן של היחידה מיחידה "001" ל-"3747". בשנת 1964 הוטל על הלשכה לספק שירותי אבטחה רק למאו דזה-דונג. שמה של "יחידה 3747" שונה ל"יחידה 8341".

במהלך מהפכת התרבות התאפיין מבנה הביטחון המפלגתי ביציבות שהייתה חריגה למצב הכללי. המפקדים והקומיסרים הפוליטיים - ג'אנג יאוזי, ג'אנג הונג, יאנג דשנג, וואנג ליאנגלונג ואחרים - נשארו בתפקידיהם. רק וואנג דונג-שינג עצמו הודח באופן זמני מההנהגה עקב חשדות למעורבות ב"מזימת לין ביאו", אך הוחזר במהרה לתפקידו. 

במקביל, בשנת 1971 שונה שמה של "יחידה 8341" ל"יחידה 57003" ולאחר מכן ל"יחידה 57001", אך לאחר זמן מה חזרה לשמה הקודם, "יחידה 8341".
==ראו גם==
*שירות הביטחון הנשיאותי של רוסיה
*שירות האבטחה הפדרלי של רוסיה
*השירות החשאי של ארצות הברית
*היחידה המטכ"לית לאבטחת בכירים
*יחידת מגן
קטגוריה:ארגוני אבטחת אישים
קטגוריה:הרפובליקה העממית של סין: צבא וביטחון
בית החולים הקליני העירוני מס' 1

בית החולים הקליני העירוני מס' 1 על שם פירוגוב (ברוסית: Городская клиническая больница № 1 имени Н. И. Пирогова) הוא הוא בית חולים קליני במוסקבה, שנוסד בשנת 1802 ועדיין פועל כיום. בית החולים כפוף למחלקת הבריאות של העיר מוסקבה.

בית החולים הוא הבסיס הקליני של אוניברסיטה רוסית לאומית לחקר מדעי הרפואה.

בית החולים נוצר כתוצאה ממיזוג של שלושה בתי חולים במוסקבה, שנוסדו באימפריה הרוסית: בית החולים גוליצין, בית החולים העירוני הראשון ובית החולים העירוני השני.

בית החולים גוליצין הוא העתיק ביותר מבין שלושת בתי החולים המאוחדים במוסקבה, והוא נפתח ב-22 ביולי 1802. החולים הראשונים שלה היו התושבים העניים ביותר של העיר, למעט צמיתים<ref>https://mosgorzdrav.ru/gkb1</ref>.

== קישורים חיצוניים ==

* 

==הערות שוליים==

קטגוריה:מוסקבה: בתי חולים
קרב יד מרדכי (2023)

קרב יד מרדכי התרחש ב-7 באוקטובר 2023, במסגרת מתקפת הפתע על ישראל. במהלך הקרב נבלמו כוחות המחבלים המשתייכים לארגון הטרור חמאס שהיו בתנועה על ציר הכביש הראשי צפונה על ידי כוח קטן של לוחמי מג"ב משמר הגבול. גם ניסיון של המחבלים לתקוף את קיבוץ יד מרדכי במטרה דומה למה שקרה ביישובים אחרים לבצע טבח בתושבי הקיבוץ ולחטוף מהם לרצועת עזה נבלם. כיתת הכוננות של הקיבוץ שנערכה בזמן סייעה לבלום אותם, לאחר שחוסלו ברובם, בתחילה על ידי כוח משמר הגבול המקומי ובהמשך בסיוע של כוחות ימ"מ בפיקודו של פקד ארנון זמורה, וחטיבת הצנחנים. לא היו נפגעים מבין חברי הקיבוץ. בהפגזת המחבלים נפגעו מבנים בקיבוץ ביניהם "הבונקר" של מרדכי אנילביץ.

== רקע ==

== מהלך הקרב ==
בשעה 06:30 בבוקר, עת החלו אזעקות הצבע אדום בכל מרחב הנגב המערבי ועוטף עזה, דיווח קב"ט המועצה האזורית חוף אשקלון דיווח לרבש"צי המועצה על רחפנים באוויר מעל נתיב העשרה, הנמצא מדרום ליד מרדכי. כתוצאה מכך הקפיץ רבש"ץ יד מרדכי, מיכה רגב, את כיתת הכוננות והורה על התמקמות והתפרשות בנקודות ביישוב. חוליית כיתת הכוננות שהתקדמה להתמקמות באזור הרפת של הקיבוץ.
בכניסה ליד מרדכי ממוקם בסיס קטן של משמר הגבול בו היו באותה עת שני שוטרים. אליהם הצטרף לוחם משמר הגבול מהימ"ס של החטיבה הטקטית, שהגיע באקראי כדי להצטייד במקום. הלוחם המיומן הבחין בכוחות מחבלים שנעו צפונה מדרום לצומת תוך כדי ירי. הוא תפס עמדה מאחורי בטונדה במקום ומשם החל, בסיוע שני השוטרים המקומיים, בירי מדויק שפגע ברבים מהמחבלים שנפגעו ברובם ונאלצו לעצור. לאחר כעשרים דקות הגיע לאזור כוח משמר הגבול נוסף של הימ"מ בפיקודו של ארנון זמורה שהמשיך בלחימה פגע במחבלי החמאס שחלקם לפחות היה רכוב על אופנועים וטנדרים. אלה היו בדרכם צפונה ככל הנראה לחסימת צומת כפר סילבר ואולי אף צומת פלוגות. לפי עדות אחרת התכוונו המחבלים להגיע ולשחרר מחבלים מבית הסוהר באשקלון.

בהמשך זיהה כוח משמר הגבול טנדר מאויש במחבלים רבים, כ-200 מטר מהרפת. והחל להשיב אליו אש. כוחות הימ"מ בפיקודו של ארנון זמורה, חברו לכוח כיתת הכוננות לתת חיפוי וכוח נוסף איגף לכיוון הפרדס כדי להשמיד את המחבלים סביב הטנדר. בסופו של דבר הרגו לוחמי הימ"מ, מג"ב וכיתת הכוננות כ-35 מחבלים ומנעו את חדירתם לקיבוץ.

סמוך לשעה 12:00 בצהריים פגש כוח לוחמים של בא"ח צנחנים, שהיה בדרכו לנתיב העשרה, ליד צומת יד מרדכי, את רם חיון, קובי פריאנטה ונעמי שטרית; אזרחים מקבוצת ריצה משדרות, מסתתרים מאחורי בטונדה (קיר מגן מבטון). הסמח"ט נתן פקודה לכוח להישאר ולאבטח את הצומת והדרכים. לאחר זמן זיהה הכוח מרחוק התקדמות של חוליות מחבלים הנעות לכיוונו, ולכן התפצל כוח הצנחנים לשני כוחות, כאשר שלושה לוחמים נשארו לשמור על חברי קבוצת הריצה משני צידי הבטונדה והשאר המשיכו להסתערות לכיוון המחבלים. על משימת האבטחה הופקדו סמל מעיין נחמני, סמל איליי גמזו, וסמל איתי מרציאנו. אלא שאז איגפה חוליית מחבלים את הבטונדה והחל קרב יריות בין שלושת לוחמי הצנחנים ובין המחבלים. נחמני נפצע, וגמזו ומרציאנו המשיכו להילחם. לאחר מספר דקות נפגעו גם מרציאנו וגמזו מאש המחבלים והם נהרגו במקום. בנוסף, בהיתקלות נהרגו שניים מחברי קבוצת הריצה; נעמי שטרית וקובי פריאנטה.<ref name=":0" />

== ראו גם ==
* קרב יד מרדכי

== קישורים חיצוניים ==
* 
* 
* 

== הערות שוליים ==

קטגוריה:מתקפת הפתע על ישראל: קרבות
קטגוריה:יד מרדכי
קטגוריה:כביש 4
קטגוריה:קרבות יחידות הצנחנים של צה"ל, 1974 -
קטגוריה:משטרת ישראל במלחמת חרבות ברזל
Infinite Kiss

"Infinite Kiss" (בעברית: "נְשִׁיקָה אֵין־סוֹפִית") הוא שיר שהוקלט על ידי הזמרת הגרמנייה סנדרה, מתוך אלבום האולפן העשירי שלה, (2012).<ref name=":0"></ref> הוא יצא לאור ב-2 בנובמבר 2012, בהוצאת חברות התקליטים וירג'ין רקורדס ו-EMI רקורדס, כסינגל השני והאחרון מתוך האלבום.<ref name=":0" /> את השיר כתבו ינס גאד והוברט קמלר (המבצע בו שירת רקע), להפקה מוזיקלית של בלנק & ג'ונס שהיו אחראים על הפקת האלבום כולו.<ref name=":1"></ref> מבחינת מוזיקלית ולירית, מדובר בשיר סינת'-פופ העוסק באהבה עזה.<ref name=":1" />

השיר זכה לביקורות חיוביות ונאמר עליו כי: .<ref name=":2"></ref> הווידאו קליפ הנלווה של "Infinite Kiss" צולם בשחור-לבן ובוים על ידי ינס גאד וסוזן סיגי, שעבד עם סנדרה גם על "Maybe Tonight".<ref name=":0" /><ref></ref>

== רקע וכתיבה ==
השיר נכתב על ינס גאד והוברט קמלר ידי והופק על ידי בלנק & ג'ונס.<ref name=":1" /> בשנת 2012, הוציאה סנדרה את אלבום האולפן העשירי שלה, Stay in Touch. תחילה, הוחלט להוציא את "Maybe Tonight" בתור הסינגל המוביל מתוכו.<ref></ref> הצלחתו התבטאה במצעדי ה-GfK אנטרטיינמנט בלבד,<ref></ref> אך לא יצא לו קליפ נלווה והקידום שלו היה מועט. בהמשך לכך, הוחלט להוציא סינגל נוסף ואחרון מתוך האלבום: "Infinite Kiss". בשונה מזה הקודם, הוחלט לקדם אותו מסחרית ולהוציא לו קליפ נלווה כמו גם חמישה רמיקסים חדשים.<ref name=":0" /><ref name=":3"></ref>

בספוטיפיי, זכה "Infinite Kiss" להצלחה כאשר צבר מיליון וחצי השמעות בסך הכול.<ref name=":3" /> מבחינה ביקורתית, זכה לשבחים גם כן. באתר laut.de בו מתחו ביקורת על האלבום עצמו, הוחלט להפנות ביקורת חיובית כלפי השיר ונאמר: .<ref name=":2" />

== וידאו קליפ ==
הווידאו קליפ הרשמי של "Infinite Kiss" פורסם בשנת 2012.<ref name=":0" /> הוא בוים על ידי ינס גאד וסוזן סיגי וכולל צילומים שונים שנלקחו מהופעה שסנדרה קיימה תוך כדי שביצעה אותו. בתחילתו, ניתן לראותה נמצאת בתוך מכונית כשהיא עוטה מסכת תחרה בהשראת הספר "חמישים גוונים של אפור" (2011) – שלטענתה השפיע רבות על אופיו של הקליפ.<ref name=":0" />

נכון לפברואר 2024 עומד מונה הצפיות של הקליפ על למעלה מ-5 מיליון צפיות.<ref name=":0" />

== רשימת השמעה ==
* תקליטור / הורדה דיגיטלית<ref name=":3" />
# "Infinite Kiss" <small>(גרסת האלבום)</small> – 2:50
# "Infinite Kiss" <small>(הוברט קאה מיקס)</small> – 3:28
# "Infinite Kiss" <small>(מיקס רטרו משנות ה-80)</small> – 4:55
# "Infinite Kiss" <small>(עריכת איביזה קלאב מיקס)</small> – 3:55
# "Infinite Kiss" <small>(גרסה מורחבת)</small> – 5:15
# "Infinite Kiss" <small>(איביזה קלאב מיקס)</small> – 6:44
# "Russian Eyes" – 3:44

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|2 בנובמבר 2012
|תקליטור • הורדה דיגיטלית
|וירג'ין • EMI
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי סנדרה
קטגוריה:שירים באנגלית
קטגוריה:שירי אהבה
קטגוריה:שירים על נשיקות
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
ערבסקה (להקה)

ערבסקה (באנגלית: Arabesque) הן שלישיית בנות שהוקמה בשיא עידן הדיסקו באירופה. הלהקה הוקמה בשנת 1977 בפרנקפורט, גרמניה המערבית. ההרכב המשתנה של הלהקה עבד עם המלחין הגרמני ז'אן פרנקפורטר (אריך ליסמן) – בין השנים 1978 ל-1984 יצאו תשעה אלבומי אולפן בסך הכול.<ref name=":0"></ref>

ערבסקה זכתה להצלחה במיוחד ביפן. השירים של הלהקה הושמעו בתוכניות רדיו יפניות בשעות הלילה המאוחרות בסוף שנות ה-70, ועם תמיכה מקבוצות כמו Takenoko-zoku , הפכה לפופולרית במיוחד בקרב בני נוער וכוח מניע מאחורי הפופולריות של המוזיקה המערבית ביפן בתחילת שנות ה-80.

הפופולריות של הלהקה התפשטה גם לקוריאה הדרומית, למדינות דוברות סינית ולחלקים אחרים של אסיה, מזרח אירופה ואמריקה הלטינית.<ref name=":0" />

== דיסקוגרפיה ==

== קישורים חיצוניים ==

== הערות שוליים ==

קטגוריה:להקות גרמניות
קטגוריה:שלישיות מוזיקליות
קטגוריה:להקות בנות גרמניות
דאהי ואדה

דאהי ואדה (בהינדי: दही वडे) הוא סוג של צ'אט (מאכל) שמקורו בתת-היבשת ההודית.<ref></ref> מכינים אותו על ידי השריית ואדה (כדורי עדשים מטוגנים) ודאהי (יוגורט) סמיך. <ref></ref>

== היסטוריה ==
דאהי ואדה [[צ'אט (מאכל)]]
צלחת מלאה בדאהי ואדות ב[[מערב בנגל]]
מתכון לדאהי ואדה (בשם קשיראוואטה) מוזכר ב-Manasollasa, אנציקלופדיה בסנסקריט מהמאה ה-12 שחובר על ידי המלך סומשווארה השלישי (1127 – 1138), ששלט בקרנאטקה של ימינו.<ref></ref><ref name=":1"></ref> היום מכינים את הדאהי ואדה בפסטיבל כמו הולי.<ref name=":1" /> <ref></ref>

== הכנה ==
עדשים שטופות מסוג אורד מושרות למשך הלילה וטחונות לבלילה עבור הוואדה. אז מעוצבות לכדורים ומבושלות בשמן חם.<ref name=":0"></ref> את הוואדות החמות המטוגנות בשמן עמוק מכניסים תחילה למים ולאחר מכן מעבירים ליוגורט מוקצף סמיך. את הוואדות משרים לפרק זמן לפני ההגשה.<ref name=":0" /> תוספות לבלילה עשויות לכלול צימוקים זהובים. ניתן לצרף לוואדות עלי כוסברה או נענע, אבקת צ'ילי, פלפל שחור גרוס, צ'אט מסאלה, כמון, קוקוס מגורר, צ'ילי ירוק, בונדי, ג'ינג'ר טרי פרוס דק או רימון. בכמה מקומות בהודו יש עדיפות למנה מתוקה יותר, במיוחד במהאראשטרה ובגוג'ראט, אם כי הקישוט נשאר זהה. שילוב של צ'אטני כוסברה ותמרהינדי משמש לעיתים קרובות כקישוט.<ref name=":0" /> אפשר להכין את הבלילה גם מקמח חומוס.<ref></ref> <ref></ref>"

== גלריה ==
<gallery widths="200" heights="140">
קובץ:Dahi_vada.jpg
קובץ:Dahi_Vada_or_Dahi_Bhalla.JPG
קובץ:Dahiwada.JPG
קובץ:Dahi_Vada_on_Glass_plate.jpg
קובץ:Dahi-Wada.jpg
קובץ:Special_potato_wada.jpg
</gallery>

== מיקומים ==
דאהי ואדה הוא אוכל רחוב צ'אט פופולרי ונמצא בערים שונות ברחבי הודו, כולל צ'נאי, בנגלור, דלהי, מומבאי, ג'איפור, קולקטה, קאטאק ואינדור. דאהי בארי נמצא גם בפקיסטן, במיוחד בקראצ'י.<ref></ref> <ref></ref> <ref></ref> <ref></ref>

== קישורים חיצוניים ==

* דאהי פורי 
* דהיבארה אלודם 
* ג'ושפארה 
* המטבח הפנג'אבי

== הערות שוליים ==

קטגוריה:המטבח ההודי
קטגוריה:המטבח הבנגלי
קטגוריה:המטבח הפקיסטני
פיינירלי

פידה בשרי ב[[אנקרה]]
פִּידֶה פֵיינִירְלִי או פנירלי (בטורקית: Peynirli Pide) הוא פאי מוארך ופתוח העשוי בצורת סירה. הפאי מכיל כמות נכבדת של גבינה צהובה, ולחלופין, הוא מכיל בשרים או ירקות.<ref></ref> מקורו של פיינירלי בטורקיה, שם הוא ידוע בשם Peynirli.<ref></ref> ישנם שני סוגים של פידֶה גבינה : peynirli pide, שבו הגבינה מכסה את כל פני הפאי (את הפידה) כולו, ו-karışık pide, שבה גבינה רק כחלק מהמילוי (בדרך כלל שליש).

== אטימולוגיה ==
"פיינירלי", שמשמעותו "עם גבינה",<ref></ref> מגיע מהשורשים הטורקיים peynir ("גבינה") + li ("עם"). הסיומת-li משמשת גם למרכיבים נוספים, כגון kıymalı ("עם בשר טחון"),<ref></ref> pastırmalı ("עם בשר בקר מיובש"),<ref></ref> או ıspanaklı ("עם תרד").<ref></ref>

== לקריאה נוספת ==
* איצ'לי פידה 
* פסטרמליה 

== ראו גם ==
* המטבח הטורקי
* חצ'פורי
* בורקס
* באניצה
* טירופיטה

==קישורים חיצוניים==

== הערות שוליים ==

קטגוריה:מאפים
קטגוריה:המטבח היווני
קטגוריה:המטבח הטורקי
עלמאן (מרג' עיון)

עָלמָאן (בערבית: علمان) הוא כפר שיעי-לבנוני בנפת מרג' עיון, מחוז דרום לבנון, מדרום לליטאני.

== מיקום ==
הכפר שוכן כ-30 קילומטר מזרחית לצור, כ-11 קילומטר צפונית מערבית למשגב עם. מצפון לכפר נמצא נהר הליטאני, כ- 2 קילומטרים מערבית לכפר, שוכן מחנה האו"ם Kompi C Indobatt.

== אטימולוגיה ==
לפי פאלמר, השם עלמאן נגזר מהשורש הערבי ע-ל-ם (ع.ل.م.) במובן "סימן", או "תמרור".<ref></ref>

== היסטוריה ==
בשנת 1875 ביקר במקום ויקטור גרן, וציין כי כמה בתים נבנו מאבנים גדולות שנראו עתיקות.<ref></ref>

בשנת 1881 משלחת הקרן לחקר ארץ ישראל (SWP) תיארה את המקום: "כמה בתים שנבנו מאבן על חורבות כפר עתיק; מאוכלסים על ידי כארבעים מתואלים. המקום שוכן על שפת הצוקים מעל נהר הליטני, ומוקף במטעי תאנים וזיתים. יש חמישה בורות מים חצובים בסלע".<ref></ref>

== הערות שוליים ==

קטגוריה:מחוז א-נבטיה: יישובים
AV-TM 300

הטיל הטקטי AV-TM 300<ref></ref> או MTC-300 (Míssil Tático de Cruzeiro) הוא טיל שיוט ברזילאי שפותח על ידי אביבראס עבור מערכת Astros II. מכונה מטדור ("רוצח"),<ref></ref> הוא צפוי להיות חלופה פחות יקרה ל-BGM-109 Tomahawk האמריקאי.<ref name="miis"></ref> הטיל מצויד במחשב מרכזי המשלב גירוסקופ רינג לייזר, המחובר למכשיר ניווט GPS פעיל המספק ללא הפרעה מידע ומיקום מדויק לתיקון המסלול. בנוסף החברה פועלת על מנת שתהיה גם גרסה ימית בשם X-300.<ref></ref> הטיל יכול להשתמש בראש נפץ בודד של 200 עד 500 ק"ג ראש נפץ גבוה או תחמושת מצרר עם 64 תחמושת משנה למטרות נ"ט או נ"ט.

== התפתחות טיל השיוט AV-TM 300 ==
הגרסה הראשונה של הטיל נוצרה ב-1999, אולם פיתוח הטיל החל רשמית בספטמבר 2001. בסופו של דבר, המוצר המקורי עבר שינוי גדול, כולל הסרת הכנפיים הנשלפות והוספת חומרים מרוכבים ושינוי חלק מהדברים. הטיל משתמש ברקטות דלק מוצק לשיגור, ובסילון טורבו במהלך טיסת השיוט התת-קולית. הטיל משתמש בגרסה של ה-Turbomachine TJ1000, מנוע טורבו-סילון מקומי שפותח על ידי חברת Turbomachine ומשמש את אביבראס במסגרת הסכם רישיון ייצור.<ref></ref>
AV-TM-300
צבא ברזיל חתם על חוזה הפיתוח והשקיע 100 מיליון דולר ארצות הברית מאז 2012, שלבי הפיתוח מסתיימים עד 2021 וכבר יש כשני תריסר שיגורים משדות ניסוי כמו ה־CLBI. הכוח הזמין בפעם הראשונה בהזמנה ראשונית כ-100 יחידות. בנוסף לשימוש בחיל היבשה, כלי הנשק יכול לשמש את ה-ASTROS של חיל הנחתים הברזילאי. צפויות רכישות של יחידות נוספות הן מממשלת ברזיל והן ממדינות ברחבי העולם.<ref></ref><ref></ref>

== גרסה של חיל האוויר ==
פיתוח MICLA-BR (ראשי תיבות בפורטוגזית של טיל שיוט ברזילאי ארוך טווח ואיכותי) אושר על ידי חיל האוויר הברזילאי בספטמבר 2019, לצייד את מטוסי הקרב JAS F-39 Gripen. הניסויים הראשונים של הטיל נערכו ב-2019 עם F-5 EM ברזילאי כפלטפורמת ניסוי.<ref></ref> חיל האוויר הברזילאי מתכוון להכריז על ה-MICLA-BR פעיל במלואו בתחילת שנת 2030 ובהמשך לרכוש המון יחידות.
השקת AV-TM 300 מ־Astros II MK6
השקת טיל השיוט AV-TM 300 בשיגור ממשגר שניתן להתקין אותו על רכב משאית וכדומה.

== מפעילים ==
* ברזיל:
** צבא ברזיל - משמש במערכת ASTROS
** חיל הנחתים הברזילאי - משמש במערכת ASTROS
** חיל האוויר הברזילאי - בפיתוח עבור ה-JAS F-39 Gripen

== ראו גם ==
* באבור
* BGM-109 Tomahawk
* ח'ליג' פארס
* 3M-54 Kalibr
* נור ASCM
* P-800 אוניקס
* קאדר
* ראאד
* YJ-18

==קישורים חיצוניים==

== הערות שוליים ==

קטגוריה:טילי שיוט
קטגוריה:ברזיל: צבא וביטחון
ארבעה אחים (שיר)

"ארבעה אחים" הוא שיר שכתבה והלחינה נעמי שמר. השיר מתכתב עם דמויותיהם של ארבעת הבנים, המופיעות בהגדה של פסח. השיר פורסם לראשונה בשנת 1968. השיר מופיע באלבומיה של שמר, נעמי שמר שרה נעמי שמר ובארץ להד"ם.<ref></ref>

== תוכן השיר ==
בשירה של שמר ארבעת הבנים הם אחים שנדדו בעולם.

{{ש}}"ארבעה בנים" הוא [[מדרש המופיע בכמה מקומות בספרות חז"ל ונקבע בהגדה של פסח. המדרש מפרט ארבעה סוגי בנים: חכם, רשע, תם ושאינו יודע לשאול, שעל פי המדרש דיברה התורה עליהם, במצווה לספר את סיפור יציאת מצרים, וחילקה בסוגי התשובות, המתאימות לכל אחד מהם.

בתמונה: עיבוד מודרני מתוך הגדת שיק מאת ארתור שיק לדמויות ארבעת הבנים, לודז', 1934.]]
גיבורי השיר הם ארבעה אחים אשר יוצאים מתוך ההגדה. ושלושה מהם נענשים על ידי זיווג המתאים לו. האח חכם נושא לאישה חכמה, הרשע נושא "מרשעת איומה", והתם נושא לאישה את זו התמימה. האח "שאינו יודע לשאול" חוזר להגדה והוא פוגש את האישה היפה מכולן, שלובי ידיים הם חוזרים מנדודיהם בעולם אל תוך ההגדה. בבית האחרון בשיר מבקשת המשוררת להסביר לקהל המאזינים כי אין טעם לשאול לאן נדדו שאר האחים כי "אסור לשאול יותר מדי" כמו מבקשת לומר כי יש ללמוד מהאח הרביעי זו שההגדה לא מרחיבה עליו במיוחד.<ref name=":0"></ref>

שלא כמו בהגדה בה מופיעים דמויות הבנים בהם דיברה התורה, בשיר מתוארים ארבעה אחים ובניגוד להגדה בשיר נעדר אביהם של האחים ולכן לא קיים השיח סביב חג הפסח בהקשריו החינוכיים והערכיים. האח הרביעי, "זה שלא ידע לשאול" מופיע אחרון בהגדה ובשיר. חוסר יכולתו לשאול, נתפס כבורות, חוסר יכולת להבחין בנעשה ואדישות. בניגוד לכתוב בהגדה, דמותו של האח שאינו יודע לשאול מועצמת מהם בתיאור בשיר הוא יוצא מההגדה, הוא נע בדרכים ומשיג את זו היפה מכולן. יתרה מכך שמר מקדישה לאח הרביעי בית שלם, ומתארת אותו כנעלה על אחיו. בשיר הוא פעיל יותר מאחיו, ואף הוא תחילה "לקח" את בת הזוג שלו, אחר כך הוא "שילב ידו בתוך ידה", כאומר לה: "אני שלך ואת שלי". אולי לכן, שלא כאחיו, הוא היחיד שמצא לצדו אישה, המאופיינת בשיר לא כמי שאינה יודעת לשאול, אלא כאישה יפה. בשיר מיוחס לאח שאינו יודע לשאול הצו "והגדת", שבניגוד לאחיו הוא חוזר עם אשתו להגדה.<ref></ref>

יש הטוענים כי בשיר מעבירה שמר ביקורת על מי שבחרו לרדת מהארץ.<ref name=":0" />

בשנת 1974 בוצע השיר על ידי שלמה ארצי ואושיק לוי בתוכנית "איזה חג לי" ששודרה בערוץ הראשון לכבוד חג הפסח.<ref></ref> ביצוע מוכר נוסף הוא של להקת סקסטה.<ref></ref>

== קישורים חיצוניים ==
*שולה איתן, "'וזה שלא ידע לשאול', הערות לשיר 'ארבעה אחים' לנעמי שמר", ספרות ילדים, תשמ"ג - 1983
* 
* 

== הערות שוליים ==

קטגוריה:שירי 1968
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירי פסח
קטגוריה:שירים על אחים